Жанры і вiды беларускага фальклору: падыходы да класiфiкацыi.

Жанра(віда)вызначальныя прыкметы:

· празаiчная / вершаваная мова; 

· верагоднае / неверагоднае  ;

· сакральнае / прафаннае;

· рытуальнае / нерытуальнае;

· дыскурсiўнае / наратыўнае.

Класiфiкацыя эпiчных жанраў беларускага фальклору

А. Празаiчныя жанры

Вобласцi: казкi, няказкавая проза, небылiцы.

· Казкавая проза: анiмалiстычныя казкi, у тым ліку кумулятыўныя, чарадзейна-фантастычныя, багатырскiя, рэалiстычныя казкi (авантурна-навелiстычныя (прыгоды героя), бытавыя, сацыяльныя).

· Няказкавая проза: легенды, прымхлiцы, рэалiстычныя сказаннi (расказы), анекдоты.

1. Легендарная проза: мiфалагiчныя (касмаганiчныя, заагенiчныя, антрапагенiчныя, эсхаталагiчныя), гiстарычныя, тапанiмiчныя, маральна-этычныя  легенды.
2. Прымхлiвыя аповеды (прымхлiцы).

3. Рэалiстычныя сказаннi: бывалiцы (рус. сказы), сказаннi-ўспамiны (тыпу «Я з вогненнай вёскi»).

4. Анекдоты (бытавыя, сацыяльныя, этнiчныя, этнатапанiмiчныя, палiтычныя, дзiцячыя, прафесiйныя i г. д.).

5. Небылiцы (абсурдная карцiна свету: нарушэнне паслядоўнасцi падзей, прычынна-вынiковых сувязей).

Сiнтэтычныя з’явы: легендарная казка; анекдатычная казка; гiсторыка-тапанiмiчная легенда.

Б. Вершаваныя жанры

· Гiстарычныя песнi.

· Духоўныя вершы i песнi.

· Балады.

Класiфiкацыя лiрычных жанраў беларускага фальклору

Жанры: песнi, прыпеўкi, галашэннi.

Сферы: рытуальна-магiчная, прафанная

А. Рытуальна-магiчная сфера

Класiфiкацыя беларускай абрадавай лiрыкi

1. Каляндарна-абрадавыя песнi

Жанравыя формы: заклiнальныя; рытуальныя; велiчальныя; дакаральныя (жартоўныя); абрадавыя лірычныя.

Цыклы:

· зiмовы: калядныя, шчадроўскiя, рытуальныя карагодна-гульнёвыя (“Яшчур”, “Каза”), васiльеўскiя;

· веснавы: масленiчныя, вяснянкi, валачобныя, карагодна-гульнёвыя, юраўскiя, “страла”, траецкiя, майскiя, куставыя, русальныя;

· летнi: купальскiя, пятроўскiя, зажынкавыя, жнiўныя, дажынкавыя, у тым ліку спарышовыя i райковыя;

· восеньскi: восеньскiя песнi.

Прамежкавыя памiж восеньскiм i зiмовым цыкламі прадзiльныя (пiлiпаўскiя) песнi.

2. Сямейна-абрадавы комплекс (радзіны і хрэсьбіны, вяселле, пахаванне і памінанне) 

Хрэсьбiнныя песнi: заклiнальныя, велiчальныя, жартоўныя, бяседныя.

Вясельная паэзiя: 
· перадвясельныя песнi (сватанне, заручыны, каравай);

· вясельныя песнi (пасад, выпраўленне  да вянчання, вяртанне, сустрэча, бяседа);

· паслявясельныя песні (гасцiны).

Жанравыя формы – як у каляндарна-абрадавай паэзii.

Хаўтурныя галашэннi; псальмы i духоўныя вершы на памiнках.

Б. Прафанная сфера

Класiфiкацыя беларускай пазаабрадавай лiрыкi

1. Бытавыя песнi (падставы вылучэння: персанажы, бытавы тып канфлікта): любоўныя, сямейныя, сіроцкія, удовіны, прымацкія, карагодна-гульнявыя, танцавальныя, гумарыстычныя (у тым ліку песнi-небылiцы).

2. Сацыяльныя песнi (аспект асоба і грамадства): антыпрыгоннiцкiя, батрацкiя, рэкруцкiя, салдацкiя, адыходнiцкiя, казацкiя, чумацкiя, турэмныя, сатырычныя.

3. Прыпеўкi.

Мастацказнаўцы вылучаюць наступныя групы пазаабрадавых твораў:

І група: песнi, звязаныя з рознымi вiдамi забаў, – гульнявыя, карагодныя, танцавальныя.

II група: галасавыя (бытавыя i сацыяльныя).

III група: прыпеўкі (выконваюцца i падчас танцаў).

Праблемны вiд песень:
Баладныя песнi (лiра-эпiчны жанр? Эпiчны?)

Жанравызначальныя прыкметы:

· вершаваныя; 
· верагоднае / неверагоднае;

· сакральнае / прафаннае;

· рытуальнае / нерытуальнае;

· наратыўнае (сюжэтнасць).

Вiды: 

· карагодна-гульнявыя;

· рытуальна-мiфалагiчныя;

· з казачнымi і легендарнымі матывамi;

· гiстарычныя;

· навелiстычныя.

Сферы бытавання баладных песень: рытуальна-магiчная, прафанная.

Праблемны жанр: Замовы

Эпiка? Лiрыка? Драматыка?

Адказ: i так, i не.

Iшоў залатнiк… (эпічны пачатак)

Устану Я (лірычны пачатак)

Два ўдзельнiкi: адзін актыўны ў дзеяннях, другi здзяйсняе рухi, але не гаворыць (драматычны пачатак)

Асобна: Малыя жанры фальклору: выслоўi, прыказкi, прымаўкi, загадкi.

Класiфiкацыя драматычных твораў беларускага фальклору
Формы народнага тэатра: тэатр “жывога акцёра”, лялечны тэатр.

Агульныя прыкметы: традыцыйныя творы, сюжэтнае дзеянне, выканаўцы (жывыя людзi або лялькi), касцюмы i маскi, рэгламентаваныя паводзiны, абавязковыя i iмпрывiзаваныя празаiчныя i вершаваныя дыялогi i маналогі, песенныя ўстаўкі,  маналогі і дыялогi.

Тыпалогiя: маркiраванасць пачатку дзеяння i яго заканчэння, лiнейнае разгортванне дзеянняў (вясельны абрад) або паўтаральнасць дзеянняў (гульнi).

А. Вiды датэатральнай драматычнай творчасцi.

1. Каляндарныя фальклорна-этнаграфiчныя комплексы (Каляды, Масленка i г. д.), iх аптымiстычная скiраванасць.

2. Сямейна-абрадавыя фальклорна-этнаграфiчныя комплексы.

· Вяселле як народны мюзiкл. Аснова драматургii – процiборства i прымiрэнне двух бакоў (партыi жанiха i партыi нявесты). Кульмiнацыя – звядзенне маладых.

· Хрэсьбiны як мiстэрыяльная драма.

· Пахавальны абрадавы комплекс як мiстэрыяльная трагедыя.

3. Драматычныя абрадавыя прадстаўленнi. Звычайна ўваходзяць у склад буйных комплексаў (“Ваджэнне казы” ў складзе каляднага комплексу; “Цыганы” ў складзе вясельнага абраду).

4. Абрадавыя гульнi ў складзе комплексаў (тыпу “Яшчар”).

5. Карагодныя гульні са спевамi (напрыклад, “Драма”).

6. Пазаабрадавыя гульнi дзяцей i моладзi. 

Б. Вiды ўласна тэатральнай драматычнай творчасці

! Раздзяленне выканаўцаў i аўдыторыi.

1. XVI ст. “Батлейка” – вiд беларускага народнага лялечнага тэатра

Склад драматургii:

· сцэны рэлiгiйнага зместу

· мiстэрыяльная драма “Цар Ірад”

· iнтэрмедыi (гумарыстычныя i сатырычныя, пра дурнога ашуканага пана).

2. Народная драма (з 18 ст.).

Узнiкла на стыку фальклорнай i лiтаратурнай традыцый

Склад драматургii: 

· героiка-рамантычная драма “Цар Максiмiлян”

· разбойнiцкая драма “Лодка”

· камiчныя i сатырычныя сцэнкi i песнi.

3. Панарамны тэатр аднаго акцёра “Раёк”

Яго вiд: размаляваная скрыня з павелiчальным шклом.

Склад: смешныя каментарыi да карцiнак (вiды гарадоў, неверагодныя падзеi, гiстарычныя i фальклорныя героi, фрывольныя сцэнкi i г. д.).

